SPRC "2020Q2

บริษัท สตาร์ ปิโตรเลียม รีไฟน์นิ่ง จำกัด (มหาชน) (“บริษัท”) เป็นบริษัทมหาชนจำกัด และเป็นบริษัทจดทะเบียนในตลาดหลักทรัพย์แห่งประเทศไทย ซึ่งจัดตั้งขึ้นในประเทศไทยและมีที่อยู่ตามที่ได้จดทะเบียนดังนี้

เลขที่ 1 ถนนไอ-3บี ตำบลมาบตาพุด อำเภอเมือง จังหวัดระยอง 21150

บริษัทประกอบธุรกิจกิจการโรงกลั่นปิโตรเลียม ซึ่งตั้งอยู่ในจังหวัดระยอง ประเทศไทย

ข้อมูลทางการเงินระหว่างกาลนี้ได้รับอนุมัติโดยคณะกรรมการบริษัท เมื่อวันที่ 14 สิงหาคม พ.ศ. 2563

ในช่วงต้นปี พ.ศ. 2563 ได้เกิดการระบาดของเชื้อไวรัสโคโรน่า 2019 (“การระบาดของโควิด19”) ซึ่งเหตุการณ์ดังกล่าวทำให้อุปสงค์ด้านพลังงานทั่วโลกและในประเทศลดต่ำลงและมีผลในทางลบต่อผลการดำเนินงานของบริษัท สำหรับรอบระยะเวลาหกเดือนสิ้นสุดวันที่ 30 มิถุนายน พ.ศ. 2563

มาตรการของทั่วโลกและในประเทศในการจำกัดการเดินทางภายในประเทศและระหว่างประเทศ เพื่อควบคุมการระบาดของโควิด19 ได้ส่งผลให้อุปสงค์ของผลิตภัณฑ์น้ำมันสำเร็จรูปลดลงอย่างมีนัยสำคัญ ประกอบกับอุปทานของน้ำมันดิบส่วนเกินที่เพิ่มสูงขึ้นจากประเทศผู้ผลิตน้ำมันดิบส่งผลให้ราคาน้ำมันลดลงในระหว่างงวด ซึ่งปัจจัยเหล่านี้ทำให้เกิดการลดลงของรายได้จากการขายในครึ่งแรกของปี พ.ศ. 2563 เป็นจำนวน 984 ล้านเหรียญสหรัฐอเมริกา หรือ 31,610 ล้านบาท ซึ่งคิดเป็นร้อยละ 32 เมื่อเทียบกับรอบระยะเวลาเดียวกันในปีก่อน

การลดลงของอุปสงค์ในน้ำมันสำเร็จรูปเนื่องมาจากการระบาดของโควิด19 ในครึ่งแรกของปี พ.ศ. 2563 อาจจะมีผลต่อเนื่องในอนาคต ซึ่งบริษัทได้คาดการณ์และได้ดำเนินการเพื่อให้มีผลกระทบที่น้อยที่สุดจากการลดลงในอุปสงค์ของลูกค้า

ในการรับมือจากผลกระทบในทั่วโลกจากการระบาดของโควิด19 บริษัทได้วางแผนและดำเนินการมาตรการเพื่อความต่อเนื่อง
ทางธุรกิจโดยเป็นไปตามกฎระเบียบต่าง ๆ บริษัทยังคงประเมินผลกระทบต่อการดำเนินงานอย่างต่อเนื่อง รวมทั้งการวางแผน
เพื่อรับมือกับเหตุการณ์ดังกล่าวเพื่อให้มีผลกระทบที่น้อยที่สุด

3.1	เกณฑ์ในการจัดทำข้อมูลทางการเงิน

ข้อมูลทางการเงินระหว่างกาลได้จัดทำขึ้นตามมาตรฐานการบัญชีไทย ฉบับที่ 34 เรื่อง การรายงานทางการเงินระหว่างกาล และข้อกำหนดเพิ่มเติมอื่นเกี่ยวกับรายงานทางการเงินที่ออกภายใต้พระราชบัญญัติหลักทรัพย์และตลาดหลักทรัพย์

ข้อมูลทางการเงินระหว่างกาลนี้ควรอ่านควบคู่กับงบการเงินของรอบปีบัญชีสิ้นสุดวันที่ 31 ธันวาคม พ.ศ. 2562

ข้อมูลทางการเงินระหว่างกาลฉบับภาษาอังกฤษจัดทำขึ้นจากข้อมูลทางการเงินระหว่างกาลฉบับภาษาไทยที่จัดทำตามกฎหมาย ในกรณีที่มีเนื้อความขัดแย้งกันหรือมีการตีความในสองภาษาที่แตกต่างกัน ให้ใช้ข้อมูลทางการเงินระหว่างกาล
ฉบับภาษาไทยเป็นหลัก

นโยบายการบัญชีที่ใช้ในการจัดทำข้อมูลทางการเงินระหว่างกาลเป็นนโยบายเดียวกันกับนโยบายการบัญชีที่ใช้ในการจัดทำ
งบการเงินสำหรับปีบัญชีสิ้นสุดวันที่ 31 ธันวาคม พ.ศ. 2562 ยกเว้นเรื่องดังต่อไปนี้

3.2	การนำมาตรฐานการรายงานทางการเงินใหม่มาถือปฏิบัติและการเปลี่ยนแปลงนโยบายการบัญชี

3.2.1 	นโยบายการบัญชีที่เปลี่ยนแปลงไปจากการนำกลุ่มมาตรฐานการรายงานทางการเงินเกี่ยวกับเครื่องมือ
ทางการเงิน และเรื่องสัญญาเช่ามาถือปฏิบัติ

เครื่องมือทางการเงิน

การจัดประเภทและการวัดมูลค่า

ตั้งแต่วันที่ 1 มกราคม พ.ศ. 2563 บริษัทจัดประเภทสินทรัพย์ทางการเงิน โดยแบ่งเป็นแต่ละประเภทดังนี้

สินทรัพย์ทางการเงินที่วัดมูลค่าในภายหลังด้วยมูลค่ายุติธรรมผ่านกำไรหรือขาดทุน (FVPL) หรือด้วยมูลค่ายุติธรรม
ผ่านกำไรขาดทุนเบ็ดเสร็จอื่น (FVOCI)

สินทรัพย์ทางการเงินที่วัดมูลค่าด้วยวิธีราคาทุนตัดจำหน่าย (Amortised cost)

บริษัทรับรู้สินทรัพย์ทางการเงินในวันซื้อขายด้วยมูลค่ายุติธรรม บวกด้วยต้นทุนการทำรายการซึ่งเกี่ยวข้องโดยตรงกับการได้มาซึ่งสินทรัพย์ทางการเงิน ยกเว้นสินทรัพย์ทางการเงินที่วัดมูลค่ายุติธรรมผ่านกำไรหรือขาดทุน ซึ่งบริษัท
จะรับรู้ต้นทุนการทำรายการเป็นค่าใช้จ่ายในกำไรหรือขาดทุน

บริษัทพิจารณาลักษณะของกระแสเงินสดโดยรวมของสินทรัพย์ทางการเงินซึ่งมีอนุพันธ์แฝง (Embedded derivatives) 
เพื่อพิจารณาว่าเข้าเงื่อนไขการจ่ายชำระด้วยเงินต้นและดอกเบี้ยหรือไม่

การด้อยค่า

ตั้งแต่วันที่ 1 มกราคม พ.ศ. 2563 บริษัทต้องพิจารณาและรับรู้ผลขาดทุนด้านเครดิตที่คาดว่าจะเกิดขึ้น โดยรวม
การคาดการณ์เหตุการณ์ในอนาคต (Forward looking) ของสินทรัพย์ทางการเงินที่เป็นตราสารหนี้ที่วัดมูลค่าด้วยวิธีวัดมูลค่ายุติธรรมผ่านกำไรขาดทุนเบ็ดเสร็จอื่นและด้วยวิธีราคาทุนตัดจำหน่าย ซึ่งวิธีการวัดมูลค่าผลขาดทุนจาก
การด้อยค่าผลขาดทุนจากการให้สินเชื่อที่คาดว่าจะเกิดขึ้นนั้น ขึ้นอยู่กับว่ามีการเพิ่มขึ้นของความเสี่ยงด้านเครดิตของสินทรัพย์หรือไม่ ยกเว้นการด้อยค่าของลูกหนี้การค้า สินทรัพย์ที่เกิดจากสัญญา และลูกหนี้ตามสัญญาเช่า ซึ่งบริษัทเลือกใช้วิธีการอย่างง่ายในการพิจารณารับรู้ผลขาดทุนจากการด้อยค่า

อนุพันธ์ทางการเงิน

อนุพันธ์ทางการเงินรับรู้เริ่มแรกด้วยมูลค่ายุติธรรม ณ วันที่บริษัทเข้าทำสัญญาอนุพันธ์ และวัดมูลค่าในภายหลังด้วยมูลค่ายุติธรรม ณ วันสิ้นรอบระยะเวลารายงาน โดยบริษัทรับรู้การเปลี่ยนแปลงในมูลค่ายุติธรรมของอนุพันธ์ไปยังกำไรหรือขาดทุนอื่น

สัญญาเช่า

บริษัทมีสัญญาเช่าที่ดินและรถยนต์ โดยสัญญาเช่าส่วนใหญ่จะมีระยะเวลาการเช่าคงที่จำนวน 1 ถึง 2 ปี ก่อนปี พ.ศ. 2563 กิจการได้จัดประเภทสัญญาเช่าที่ดินและรถยนต์เป็นสัญญาเช่าดำเนินงาน โดยค่าเช่าที่จ่ายภายใต้สัญญาเช่าดำเนินงาน สุทธิจากเงินจูงใจตามสัญญาเช่าที่ได้รับจากผู้ให้เช่า จะรับรู้ในงบกำไรขาดทุนตามวิธีเส้นตรงตลอดอายุสัญญาเช่า

ตั้งแต่วันที่ 1 มกราคม พ.ศ. 2563 บริษัทรับรู้สัญญาเช่าเมื่อบริษัทสามารถเข้าถึงสินทรัพย์ตามสัญญาเช่า 
เป็นสินทรัพย์สิทธิการใช้ และหนี้สินตามสัญญาเช่า โดยค่าเช่าที่ชำระจะปันส่วนเป็นการจ่ายชำระหนี้สินและต้นทุนทางการเงิน โดยต้นทุนทางการเงินจะรับรู้ในกำไรหรือขาดทุนตลอดระยะเวลาสัญญาเช่าด้วยอัตราดอกเบี้ยคงที่จากยอดหนี้สินตามสัญญาเช่าที่คงเหลืออยู่ บริษัทคิดค่าเสื่อมราคาสินทรัพย์สิทธิการใช้ตามวิธีเส้นตรงตามอายุที่สั้นกว่าระหว่างอายุสินทรัพย์และระยะเวลาการเช่า

สินทรัพย์และหนี้สินตามสัญญาเช่ารับรู้เริ่มแรกด้วยมูลค่าปัจจุบันของค่าเช่าจ่าย ซึ่งประกอบไปด้วย

ค่าเช่าคงที่ (รวมถึง การจ่ายชำระคงที่โดยเนื้อหา) หักด้วยเงินจูงใจค้างรับตามสัญญาเช่า

ค่าเช่าผันแปรที่อ้างอิงจากอัตราหรือดัชนี

จำนวนเงินที่คาดว่าจะต้องจ่ายชำระภายใต้การรับประกันมูลค่าคงเหลือ

ราคาสิทธิเลือกซื้อหากมีความแน่นอนอย่างสมเหตุสมผลที่บริษัทจะใช้สิทธิ และ

ค่าปรับจากการยกเลิกสัญญา หากอายุของสัญญาเช่าสะท้อนถึงการที่บริษัทคาดว่าจะยกเลิกสัญญานั้น

บริษัทจะคิดลดค่าเช่าจ่ายข้างต้นด้วยอัตราดอกเบี้ยโดยนัยตามสัญญา หากไม่สามารถหาอัตราดอกเบี้ยโดยนัยได้ บริษัทจะคิดลดด้วยอัตราการกู้ยืมส่วนเพิ่มของผู้เช่า ซึ่งหมายถึงอัตราที่สะท้อนถึงการกู้ยืม เพื่อให้ได้มาซึ่งสินทรัพย์ที่มีมูลค่าใกล้เคียงกัน ในสภาวะเศรษฐกิจ อายุสัญญา และเงื่อนไขที่ใกล้เคียงกัน

สินทรัพย์สิทธิการใช้จะรับรู้ด้วยจำนวนที่รับรู้เริ่มแรกของหนี้สินตามสัญญาเช่า รวมถึงค่าเช่าจ่ายที่ได้ชำระก่อนเริ่ม หรือ ณ วันทำสัญญา สุทธิจากเงินจูงใจที่ได้รับตามสัญญาเช่า ต้นทุนทางตรงเริ่มแรก และต้นทุนการปรับสภาพสินทรัพย์ โดยค่าเช่าที่จ่ายตามสัญญาเช่าระยะสั้นและสัญญาเช่าสินทรัพย์ที่มีมูลค่าต่ำจะรับรู้เป็นค่าใช้จ่ายในงบกำไรขาดทุนตามวิธีเส้นตรง สัญญาเช่าระยะสั้นคือสัญญาเช่าที่มีอายุสัญญาเช่าน้อยกว่าหรือเท่ากับ 12 เดือน สินทรัพย์ที่มีมูลค่าต่ำประกอบด้วยอุปกรณ์สำนักงาน

3.2.2 	การปรับปรุงรายการจากการปรับใช้กลุ่มมาตรฐานการรายงานทางการเงินเกี่ยวกับเครื่องมือทางการเงิน (TAS 32 และ TFRS 9) และสัญญาเช่า (TFRS 16)

เครื่องมือทางการเงิน

การจัดประเภทและการวัดมูลค่า

บริษัทรับรู้เงินสดและรายการเทียบเท่าเงินสด ลูกหนี้การค้าและลูกหนี้อื่น ภาษีเงินได้จ่ายล่วงหน้า สินทรัพย์หมุนเวียนอื่นเป็นสินทรัพย์ทางการเงิน และเงินกู้ยืมจากสถาบันทางการเงินที่วัดมูลค่าด้วยวิธีราคาทุนตัดจำหน่าย และการวัดมูลค่าไม่มีผลกระทบที่มีสาระสำคัญในข้อมูลทางการเงิน

การด้อยค่า

บริษัทมีลูกหนี้น้อยรายและบริษัทประเมินว่าไม่มีผลขาดทุนด้านเครดิตที่คาดว่าจะเกิดขึ้นของลูกหนี้การค้าและลูกหนี้อื่น
ที่มีสาระสำคัญ จึงไม่ได้รับรู้ผลขาดทุนในข้อมูลทางการเงิน

อนุพันธ์ทางการเงิน

บริษัทไม่มีอนุพันธ์ทางการเงิน ณ วันที่ 1 มกราคม พ.ศ. 2563

สัญญาเช่า

ในการนำ TFRS 16 มาใช้เป็นครั้งแรกบริษัทได้เลือกใช้วิธีผ่อนปรนในทางปฏิบัติตามมาตรฐานดังนี้

ถือว่าสัญญาเช่าดำเนินงานที่มีอายุสัญญาเช่าคงเหลือน้อยกว่า 12 เดือนนับจากวันที่ 1 มกราคม พ.ศ.2563 เป็นสัญญาเช่าระยะสั้น

ไม่รวมต้นทุนทางตรงเริ่มแรกในการวัดมูลค่าสินทรัพย์สิทธิการใช้

เลือกที่จะไม่พิจารณาใหม่ว่าสัญญาต่าง ๆ เข้าเงื่อนไขของสัญญาเช่าตาม TFRS 16 หรือไม่ โดยยึดตามการพิจารณาของมาตรฐานการบัญชีและการตีความมาตรฐานการบัญชีฉบับเดิม คือ TAS 17 และ TFRIC 4 เรื่อง การประเมินว่าข้อตกลงประกอบด้วยสัญญาเช่าหรือไม่

การนำมาตรฐานการรายงานทางการเงินที่เกี่ยวกับสัญญาเช่ามาถือปฏิบัติไม่มีความแตกต่างในสาระสำคัญจากแนวทาง
การปฏิบัติในปัจจุบันของบริษัท บริษัทจึงไม่มีผลกระทบต่อข้อมูลทางการเงินจากการนำมาตรฐานดังกล่าวมาปฏิบัติใช้ครั้งแรก

ในการจัดทำข้อมูลทางการเงินระหว่างกาล ผู้บริหารต้องใช้ดุลยพินิจ การประมาณการ และข้อสมมติที่มีผลกระทบต่อการนำนโยบาย
การบัญชีมาใช้ และจำนวนเงินของสินทรัพย์และหนี้สิน รายได้และค่าใช้จ่าย ผลที่เกิดขึ้นจริงอาจแตกต่างจากประมาณการ

บริษัทผลิตผลิตภัณฑ์ปิโตรเลียมในประเทศไทยสำหรับตลาดในประเทศและต่างประเทศ โดยใช้ประโยชน์จากสินทรัพย์เดียวกัน 
บริษัทมีเพียงหนึ่งส่วนงานที่รายงาน คือ โรงกลั่น ผู้มีอำนาจตัดสินใจสูงสุดด้านการดำเนินงานสอบทานรายงานภายในซึ่งรายงาน
ผลประกอบการของบริษัททั้งหมดเพื่อที่จะประเมินผลการปฏิบัติงานและจัดสรรทรัพยากร ผู้มีอำนาจตัดสินใจสูงสุดด้านการดำเนินงาน
จะประเมินผลการปฏิบัติงานของส่วนงานที่รายงานโดยวัดผลจากรายได้ ต้นทุน กำไรขั้นต้น และกำไรก่อนดอกเบี้ยรับและดอกเบี้ยจ่าย ภาษีเงินได้ ค่าเสื่อมราคาและค่าตัดจำหน่าย ซึ่งเป็นข้อมูลเดียวกันกับข้อมูลทางการเงินนี้

รายได้หลักของบริษัทเกิดจากการขายผลิตภัณฑ์ปิโตรเลียมให้แก่ลูกค้า กล่าวคือการส่งผลิตภัณฑ์ปิโตรเลียม ซึ่งรวมถึง
ก๊าซปิโตรเลียมเหลว น้ำมันเบนซิน น้ำมันเชื้อเพลิงอากาศยาน น้ำมันดีเซล น้ำมันเตา ยางมะตอย และผลิตภัณฑ์อื่นให้แก่ลูกค้า 
ผ่านทางเรือบรรทุก ทางรถบรรทุก หรือทางระบบท่อส่งผลิตภัณฑ์ ซึ่งบริษัทเสร็จสิ้นการปฏิบัติตามภาระที่ต้องปฏิบัติ ณ เวลาใดเวลาหนึ่ง

บริษัทมีรายได้ร้อยละ 53 (พ.ศ. 2562: ร้อยละ 53) มาจากรายได้รับจากบุคคลหรือกิจการที่เกี่ยวข้องกัน โดยจำนวนรายได้รับจากบุคคลหรือกิจการที่เกี่ยวข้องกันแสดงอยู่ในหมายเหตุข้อ 10

ตารางต่อไปนี้แสดงหนี้สินทางการเงินที่วัดมูลค่าด้วยมูลค่ายุติธรรม แต่ไม่รวมถึงรายการที่มูลค่ายุติธรรมใกล้เคียงกับราคาตามบัญชี

เทคนิคการประเมินมูลค่าสำหรับการวัดมูลค่ายุติธรรมระดับที่ 2 สำหรับหนี้สินอนุพันธ์ทางการเงิน

มูลค่ายุติธรรมของสัญญาแลกเปลี่ยนสกุลเงินและอัตราดอกเบี้ยคำนวณโดยใช้อัตราแลกเปลี่ยนล่วงหน้าที่กำหนดไว้ในตลาดที่มีการซื้อขายคล่อง และอัตราดอกเบี้ยล่วงหน้าที่อ้างอิงจากเส้นอัตราผลตอบแทนที่สังเกตได้ (Observable yield curve)

มูลค่ายุติธรรมของสัญญาแลกเปลี่ยนอัตราดอกเบี้ยถูกกำหนดจากอัตราดอกเบี้ยล่วงหน้าซึ่งอ้างอิงจากเส้นอัตราผลตอบแทน
ที่สังเกตได้ (Observable yield curve)

สำหรับการวัดมูลค่ายุติธรรมของเงินสดและรายการเทียบเท่าเงินสด ลูกหนี้การค้าและลูกหนี้อื่น ภาษีเงินได้จ่ายล่วงหน้า สินทรัพย์หมุนเวียนอื่นซึ่งเป็นสินทรัพย์ทางการเงิน และเงินกู้ยืมจากสถาบันการเงิน มูลค่ายุติธรรมดังกล่าวไม่ได้มีความแตกต่างที่มีสาระสำคัญจากราคาตามบัญชี

ลูกหนี้การค้า สามารถวิเคราะห์ตามอายุหนี้ที่ค้างชำระได้ดังนี้

การเปลี่ยนแปลงของที่ดิน อาคารและอุปกรณ์ สำหรับงวดหกเดือนสิ้นสุดวันที่ 30 มิถุนายน พ.ศ. 2563 มีดังนี้

9.1	เงินกู้ยืมระยะสั้นจากสถาบันการเงิน

ณ วันที่ 30 มิถุนายน พ.ศ. 2563 เงินกู้ยืมระยะสั้นจากสถาบันการเงินประกอบด้วยเงินกู้ยืมสกุลเงินดอลลาร์สหรัฐอเมริกาและสกุลเงินบาท ซึ่งมีกำหนดชำระภายใน 3 เดือน

9.2	เงินกู้ยืมระยะยาวจากสถาบันการเงิน

การเปลี่ยนแปลงของเงินกู้ยืมสำหรับงวดหกเดือนสิ้นสุดวันที่ 30 มิถุนายน พ.ศ. 2563 มีดังนี้

ในระหว่างงวด บริษัทได้ทำสัญญาเงินกู้ยืมระยะยาวกับสถาบันการเงินประกอบด้วยเงินกู้ยืมสกุลเงินดอลลาร์สหรัฐอเมริกา
ที่อัตราดอกเบี้ย 3 เดือน LIBOR บวกร้อยละ 1.70 และร้อยละ 1.75 และสกุลเงินเยนที่อัตราดอกเบี้ย 3 เดือน LIBOR บวก
ร้อยละ 0.73 เงินกู้ยืมระยะยาวมีกำหนดชำระคืนทุก 3 เดือน และครบกำหนดในปี พ.ศ. 2566 บริษัทมีเงินกู้ยืมระยะยาวที่ยังไม่ได้เบิกใช้จำนวน 70 ล้านดอลลาร์สหรัฐอเมริกา

บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัทหรือถูกควบคุมโดยบริษัทไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัท รวมถึงบริษัทที่ทำหน้าที่ถือหุ้น บริษัทย่อย และกิจการที่เป็นบริษัทในเครือเดียวกัน นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมและบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อมและมีอิทธิพลอย่างเป็นสาระสำคัญกับบริษัท ผู้บริหารสำคัญ กรรมการหรือพนักงานของบริษัท ตลอดทั้งสมาชิก
ในครอบครัวที่ใกล้ชิดกับบุคคลดังกล่าว และกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ จะคำนึงถึงเนื้อหาของความสัมพันธ์มากกว่ารูปแบบทางกฎหมาย

ผู้ถือหุ้นรายใหญ่ของบริษัทคือ Chevron South Asia Holding Pte Ltd. ซึ่งจดทะเบียนในประเทศสิงคโปร์ บริษัทดังกล่าวถือหุ้นในบริษัทคิดเป็นจำนวนร้อยละ 60.56 จำนวนหุ้นที่เหลือร้อยละ 39.44 ถือโดยบุคคลทั่วไป บริษัทที่มีอำนาจควบคุมสูงสุดของบริษัท คือ Chevron Corporation ซึ่งจดทะเบียนในประเทศสหรัฐอเมริกา

รายการต่อไปนี้เป็นรายการกับบุคคลหรือกิจการที่เกี่ยวข้องกัน

ก)	รายได้จากการขายสินค้าและบริการ

รายการขายที่เกิดขึ้นกับบริษัทข้างต้นเป็นไปตามเงื่อนไขและข้อตกลงในเชิงพาณิชย์ซึ่งอ้างอิงจากราคาตลาด

ข)	การซื้อสินค้าและบริการ

รายการซื้อที่เกิดขึ้นกับบริษัทข้างต้นเป็นไปตามเงื่อนไขและข้อตกลงในเชิงพาณิชย์ซึ่งอ้างอิงจากราคาตลาด

ค)	ยอดค้างชำระที่เกิดจากการซื้อ/ขายสินค้าและบริการ

ยอดคงเหลือ ณ วันสิ้นรอบระยะเวลารายงานที่เกี่ยวข้องกับรายการกับบริษัทในเครือเดียวกัน มีดังนี้

ง)	ค่าตอบแทนคณะกรรมการและผู้บริหาร

ค่าตอบแทนที่จ่ายหรือค้างจ่ายสำหรับผู้บริหาร มีดังนี้

ในการประชุมคณะกรรมการบริษัทครั้งที่ 1 เมื่อวันที่ 21 กุมภาพันธ์ พ.ศ. 2563 คณะกรรมการได้มีมติอนุมัติให้เสนอต่อผู้ถือหุ้น
เพื่อพิจารณาอนุมัติการจ่ายเงินปันผลประจำปีจากกำไรสะสมเป็นจำนวนเงิน 25.31 ล้านดอลลาร์สหรัฐอเมริกา หรือ 792 ล้านบาท 
ซึ่งเทียบเท่าในอัตราหุ้นละ 0.1827 บาท โดยหลังจากหักเงินปันผลจ่ายระหว่างกาลซึ่งจ่ายจากผลการดำเนินงาน 6 เดือนแรกของปี พ.ศ. 2562 ในอัตราหุ้นละ 0.1202 บาท ซึ่งได้จ่ายชำระในวันที่ 6 กันยายน พ.ศ. 2562 เงินปันผลคงเหลือมีจำนวน 0.0625 บาท
ต่อหุ้น หรือคิดเป็นจำนวนทั้งสิ้นประมาณ 271 ล้านบาท

ในการประชุมคณะกรรมการบริษัทครั้งที่ 1/ก เมื่อวันที่ 26 มีนาคม พ.ศ. 2563 คณะกรรมการได้มีมติอนุมัติการจ่ายเงินปันผล
ระหว่างกาลจากกำไรสะสมเป็นจำนวน 0.0625 บาทต่อหุ้น หรือคิดเป็นจำนวน 8.52 ล้านดอลลาร์สหรัฐอเมริกาหรือ 271 ล้านบาท แทนการจ่ายเงินปันผลประจำปีซึ่งได้เคยเสนอเพื่อการอนุมัติในการประชุมสามัญผู้ถือหุ้นประจำปี พ.ศ. 2563 เงินปันผลดังกล่าว
ได้จ่ายให้กับผู้ถือหุ้นในวันที่ 24 เมษายน พ.ศ. 2563

ณ วันที่ 30 มิถุนายน พ.ศ. 2563 บริษัทมีหนังสือค้ำประกันจากธนาคารเกี่ยวกับการใช้ที่ดินในนิคมอุตสาหกรรมมาบตาพุด การใช้ไฟฟ้า ภาษีมูลค่าเพิ่ม และอื่น ๆ เป็นจำนวนเงินรวมทั้งสิ้น 3.25 ล้านดอลลาร์สหรัฐอเมริกา หรือ 101.09 ล้านบาท

ณ วันที่ 30 มิถุนายน พ.ศ. 2563 บริษัทมีภาระผูกพันดังต่อไปนี้

ค่าเครื่องจักรและอุปกรณ์ ค่าซ่อมแซมและบำรุงรักษา และค่าติดตั้งที่ยังไม่แล้วเสร็จ เป็นเงินประมาณ 7.50 ล้านดอลลาร์สหรัฐอเมริกา หรือ 233.01 ล้านบาท

ค่าวัตถุดิบและค่าพลังงานซึ่งรวมถึงน้ำมันดิบ ไฮโดรเจน ก๊าซธรรมชาติ และไฟฟ้าสำรองเป็นเงินประมาณ 418.02 ล้านดอลลาร์สหรัฐอเมริกา หรือ 12,986.13 ล้านบาท

| 1	ข้อมูลทั่วไป |



| 2	เหตุการณ์สำคัญระหว่างงวดที่รายงาน |



| 3	นโยบายการบัญชี |



| 4	ประมาณการทางบัญชี |



| 5	ข้อมูลจำแนกตามส่วนงาน |



| 6	มูลค่ายุติธรรม |



|  | ข้อมูลระดับที่ 2 | ข้อมูลระดับที่ 2 | ข้อมูลระดับที่ 2 | ข้อมูลระดับที่ 2 |

|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

|  | 30 มิถุนายน | 31 ธันวาคม | 30 มิถุนายน | 31 ธันวาคม |

|  | พ.ศ. 2563 | พ.ศ. 2562 | พ.ศ. 2563 | พ.ศ. 2562 |

|  |  |  |  |  |

| หนี้สิน |  |  |  |  |

| หนี้สินอนุพันธ์ทางการเงินที่วัดมูลค่า    ด้วยมูลค่ายุติธรรมผ่านกำไรขาดทุน |  |  |  |  |

| - สัญญาแลกเปลี่ยนสกุลเงินและอัตราดอกเบี้ย | 1,176,765 | - | 36,557,140 | - |

| - สัญญาแลกเปลี่ยนอัตราดอกเบี้ย | 136,390 | - | 4,237,077 | - |

|  | 1,313,155 | - | 40,794,217 | - |



| 7	ลูกหนี้การค้า |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

|  | 30 มิถุนายน | 31 ธันวาคม | 30 มิถุนายน | 31 ธันวาคม |

|  | พ.ศ. 2563 | พ.ศ. 2562 | พ.ศ. 2563 | พ.ศ. 2562 |

|  |  |  |  |  |

| ไม่เกิน 3 เดือน | 252,213,458 | 232,721,059 | 7,831,463,369 | 7,058,204,941 |

| 3 - 6 เดือน | - | - | - | - |

| 6 - 12 เดือน | - | - | - | - |

| เกินกว่า 12 เดือน | - | - | - | - |

| รวมลูกหนี้การค้า | 252,213,458 | 232,721,059 | 7,831,463,369 | 7,058,204,941 |

| หัก  ค่าเผื่อหนี้สงสัยจะสูญ | - | - | - | - |

|  | 252,213,458 | 232,721,059 | 7,831,463,369 | 7,058,204,941 |



| 8	ที่ดิน อาคารและอุปกรณ์ |



|  | หน่วย: ดอลลาร์สหรัฐอเมริกา | หน่วย: บาท |

|  |  |  |

| ราคาตามบัญชีต้นงวด - สุทธิ | 879,814,400 | 26,685,914,509 |

| ซื้อสินทรัพย์ | 3,886,523 | 146,470,989 |

| ตัดจำหน่าย | (20,522) | (645,424) |

| ค่าเสื่อมราคา | (44,066,795) | (1,401,341,968) |

| ผลต่างของอัตราแลกเปลี่ยนจากการแปลงค่าข้อมูลทางการเงิน | - | 652,870,266 |

| ราคาตามบัญชีปลายงวด - สุทธิ | 839,613,606 | 26,083,268,372 |



| 9	เงินกู้ยืม |



|  | หน่วย: ดอลลาร์สหรัฐอเมริกา | หน่วย: บาท |

|  |  |  |

| มูลค่าตามบัญชีต้นงวด | - | - |

| เงินกู้เพิ่มระหว่างงวด | 270,000,000 | 8,578,737,000 |

| ผลของการเปลี่ยนแปลงในอัตราแลกเปลี่ยนเงินตราต่างประเทศ | 387,473 | 12,037,159 |

| ผลต่างของอัตราแลกเปลี่ยนจากการแปลงค่าข้อมูลทางการเงิน | - | (190,950,190) |

| มูลค่าตามบัญชีปลายงวด | 270,387,473 | 8,399,823,969 |



| 10	รายการกับบุคคลหรือกิจการที่เกี่ยวข้องกัน |



| กิจการที่เกี่ยวข้องกัน | ลักษณะความสัมพันธ์ | ธุรกรรมหลักที่เกี่ยวข้องกับบริษัท |

|  |  |  |

| Chevron South Asia Holding Pte. Ltd. | ผู้ถือหุ้นใหญ่ | การถือหุ้นในบริษัท |

|  |  |  |

| บริษัทในเครือเดียวกัน | กิจการที่เกี่ยวข้องกับบริษัท    ที่มีอำนาจควบคุมสูงสุด | การจัดหาน้ำมันดิบและวัตถุดิบให้กับบริษัท    และซื้อผลิตภัณฑ์ต่าง ๆ จากบริษัท |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2563 | พ.ศ. 2562 | พ.ศ. 2563 | พ.ศ. 2562 |

|  |  |  |  |  |

| รายได้จากการขายสินค้า |  |  |  |  |

| กับบริษัทในเครือเดียวกัน |  |  |  |  |

| - บริษัท เชฟรอน (ประเทศไทย) จำกัด | 402,676,298 | 818,906,074 | 12,930,459,401 | 26,009,521,477 |

| - บริษัทอื่นในเครือเดียวกัน | 39,672,111 | 5,511,717 | 1,273,923,062 | 175,059,285 |

|  | 442,348,409 | 824,417,791 | 14,204,382,463 | 26,184,580,762 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดหกเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2563 | พ.ศ. 2562 | พ.ศ. 2563 | พ.ศ. 2562 |

|  |  |  |  |  |

| รายได้จากการขายสินค้า |  |  |  |  |

| กับบริษัทในเครือเดียวกัน |  |  |  |  |

| - บริษัท เชฟรอน (ประเทศไทย) จำกัด | 1,011,586,738 | 1,591,184,160 | 32,081,301,638 | 50,561,323,026 |

| - บริษัทอื่นในเครือเดียวกัน | 88,298,895 | 8,623,543 | 2,803,284,046 | 273,988,592 |

|  | 1,099,885,633 | 1,599,807,703 | 34,884,585,684 | 50,835,311,618 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2563 | พ.ศ. 2562 | พ.ศ. 2563 | พ.ศ. 2562 |

|  |  |  |  |  |

| การซื้อสินค้ากับบริษัทในเครือเดียวกัน | 216,098,115 | 707,232,360 | 6,939,191,407 | 22,462,619,164 |

|  |  |  |  |  |

| การซื้อบริการกับบริษัทในเครือเดียวกัน | 1,373,977 | 1,608,467 | 44,120,183 | 51,087,002 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดหกเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2563 | พ.ศ. 2562 | พ.ศ. 2563 | พ.ศ. 2562 |

|  |  |  |  |  |

| การซื้อสินค้ากับบริษัทในเครือเดียวกัน | 739,890,427 | 1,440,659,348 | 23,412,983,427 | 45,779,289,906 |

|  |  |  |  |  |

| การซื้อบริการกับบริษัทในเครือเดียวกัน | 2,709,596 | 2,784,855 | 86,126,739 | 88,486,012 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

|  | 30 มิถุนายน | 31 ธันวาคม | 30 มิถุนายน | 31 ธันวาคม |

|  | พ.ศ. 2563 | พ.ศ. 2562 | พ.ศ. 2563 | พ.ศ. 2562 |

|  |  |  |  |  |

| ลูกหนี้ | 123,364,636 | 109,326,184 | 3,830,925,718 | 3,315,672,847 |

|  |  |  |  |  |

| เจ้าหนี้ | 103,209,689 | 258,585,999 | 3,206,291,567 | 7,843,249,514 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2563 | พ.ศ. 2562 | พ.ศ. 2563 | พ.ศ. 2562 |

|  |  |  |  |  |

| - เงินเดือนและผลประโยชน์ระยะสั้นอื่น | 1,333,788 | 1,731,581 | 42,829,678 | 54,997,263 |

| - ผลประโยชน์เมื่อเกษียณอายุ | 45,769 | 36,850 | 1,469,691 | 1,170,409 |

|  | 1,379,557 | 1,768,431 | 44,299,369 | 56,167,672 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดหกเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2563 | พ.ศ. 2562 | พ.ศ. 2563 | พ.ศ. 2562 |

|  |  |  |  |  |

| - เงินเดือนและผลประโยชน์ระยะสั้นอื่น | 3,395,937 | 3,731,229 | 107,686,341 | 118,568,867 |

| - ผลประโยชน์เมื่อเกษียณอายุ | 94,053 | 387,411 | 2,988,268 | 12,315,240 |

|  | 3,489,990 | 4,118,640 | 110,674,609 | 130,884,107 |



| 11	การจ่ายเงินปันผล |



| 12	การค้ำประกันโดยธนาคาร |



| 13	ภาระผูกพัน |